**ורד סוויד** הינה מנהלת בכירה בשירות הציבורי עמדה בראש הרשות לקידום מעמד האישה במשרד ראש הממשלה, שימשה כראש עיריית נתניה בפועל, וכיועצת ראש הממשלה לענייני חברה ורווחה בתפקידה במשרד ראש הממשלה קידמה מדיניות חברתית ושיתופי פעולה עם המגזר השלישי.כיום עובדת במשרד המשפטים.

ביוגרפיה
--------

ורד סוויד נולדה כבת בכורה לעודד וחנה פאר ורד נינה למייסדי כפר תבור ולמייסדי עין ורד לורד שני ילדים שי ורבקה. בוגרת לימודי עבודה סוציאלית באוניברסיטת תל אביב. עוד בעת לימודיה באוניברסיטה הייתה פעילה במאבקים חברתיים. לאחר תום לימודיה ניהלה מרכז קהילתי לנשים.

הייתה חברת מועצת העיר נתניה ה-11 וה-12, בין השנים 1993–2003 (בין היתר ממונה על תחום התיירות ממונה על המנגנון העירוני על ההון האנושי.על הפיקוח עירוני וכן כיהנה כיושבת ראש ועדת מכרזים).

האישה הראשונה שכיהנה בתפקיד ראש עיריית נתניה (השנייה בישראל; קדמה לה חנה לוין בראשון לציון ב־1956), לאחר התפטרותו של תא"ל (במיל.) צבי פולג בתחילת 1998, ועד היבחרה של מרים פיירברג בסוף אותה שנה, כשהפכה לסגניתה.

בשנים 2003–2010, שימשה כיועצת לענייני חברה ורווחה במשרד ראש הממשלה תחת שלושה ראשי ממשלה (אריאל שרון, אהוד אולמרט ובנימין נתניהו).ורד פעלה לקידום מדיניות חברתית בשיתוף פעולה עם ארגוני המגזר השלישי בעת כהונתה השיבה לפניות אזרחים לראש הממשלה בנושאים חברתיים, ערכה ביקורי בית והפגישה את ראש הממשלה כל חודש עם עמותה אחרת.

בשנים -2016 - 2010 -כיהנה כמנכ"לית הרשות לקידום מעמד האישה במשרד ראש הממשלה. בפעילותה ברשות לקידום מעמד האישה דאגה לקידום זכויות נשים פעלה להעצמת נשים. הובילה תוכנית לתעסוקת נשים .הובילה מסע הסברה על חשיבות מינוי נשים לתפקידי מנכ״לית במשרדי ממשלה וביחידות הסמך. ייסדה מאגר דירקטוריות לנשים לשילוב בחברות הממשלתיות ובחברות הציבוריות, בכדי להגביר נוכחות נשים בהופעות בפאנלים בכלי התקשורת יזמה הקמת מאגר נשים עם מומחיות בנושאים מגוונים בנושאי בטחון. חינוך.כלכלה. דיפלומטיה ציבורית וכן של נשות עסקים לראיונות בכלי התקשורת המאגר סייע רבות למפיקים ולעורכים לשלב נשים בפאנלים וכן לאתר נשים לראיונות בתחומים שונים. כיהנה בראש התכנית הלאומית להוצאת נשים ממלכודת הזנות, פעלה למען זכויות נפגעי עבירה, והייתה יו"ר הוועדה לבחינת קידום מקום עבודה תומך משפחה וחברה בוועדה לקידום נשים בשירות המדינה ("ועדת שטאובר"), שהמלצותיה אושרו על ידי ממשלת ישראל ב-8.6.2014. 

מונתה על ידי משרד הפנים לכהן כחברת מועצה ממונה (ועדה קרואה)במועצה המקומית יסוד המעלה

מונתה על ידי משרד הפנים לחברה בועדה לבחינת מעמד המועצה המקומית כפר יונה. בעקבות המלצות הועדה שונה מעמדה של מועצת כפר יונה לעיר.

היא מכהנת כחברת המועצה הלאומית לבריאות האישה חברת ועדת ההיגוי של הלובי למלחמה באלימות מינית, מרצה על מנהיגות נשים, חברת המועצה המייעצת המיוחדת לתחום הדיור עבור אזרחים ותיקים למשרד לשוויון חברתי, ועובדת כמנהלת פרויקטים ופניות ציבור במטה הדיור הלאומי במהלך עבודתה במטה הדיור הלאומי סייעה ורד סויד לזוכי מחיר למשתכן להתמודד בהצלחה עם החסמים הבירוקרטים 
ורד סויד פעלה תוך שיתוף פעולה הדוק עם מנהלי פרויקטים במשרדי ממשלה וברשויות המקומיות

חיים אישיים
-----------

נישאה ליהושע (שוקי) סוויד ולהם שני ילדים.

קישורים חיצוניים
----------------

* אודות הרשות - דבר מנהלת הרשות, באתר הרשות לקידום מעמד האישה
* אלכסנדר כץ, תמונתה של ורד סוויד הוסרה מקיר עיריית נתניה, באתר News1 מחלקה ראשונה, 6 בינואר 2006
* לי-אור אברבך, ‏ורד סוויד: "התוכנית 'מעושרות' היא הפגיעה הגדולה ביותר בכבוד האישה", באתר גלובס, 19 באוגוסט 2014
* אמילי עמרוסי, מי שלא מתלוננת, נותנת לאנס להמשיך, באתר ישראל היום, 26 בדצמבר 2014
* רעות וילף, פנייה ליועמ"ש: לעצור את בחירת פרס ישראל, באתר nrg‏, 3 במרץ 2015
* חזקי עזרא, "פתיחת עסקים בשבת פוגעת בכולם", באתר ערוץ 7, 3 בנובמבר 2015
* מיכל שוקרון, "החזון שלא תהיה לי עבודה", באתר חברה טובה, המדריך להתנדבות פנאי
* ארבע דקות - ריאיון עם ורד סוויד, יועצת לראש הממשלה בנושאי חברה ורווחה. כיום משמשת כמנהלת הרשות לקידום מעמד האשה, באתר יוטיוב

הערות שוליים
------------

1. ↑  שביט בן-אריה, פועלות בסתר: הצצה קצרה לזהות הממונות על מעמד האישה ברשות המבצעת, באתר Shavit Consulting, Research and Content Managament
2. ↑  עירית נתניה, ראשונים בעיר, באתר עיריית נתניה, ‏2018
3. ↑  עודד פאר, שמואל פרום ז"ל, באתר ראשונים
4. 1 2  מיכל שוקרון, "החזון - שלא תהיה לי עבודה", באתר חברה טובה המדריך להתנדבות פנאי
5. ↑  ורד סוויד "מנהיגות נשית", באתר Gilat Aviv ייצוג, תוכן והפקה
6. ↑  דו"ח ועדת שטאובר 2014, באתר משרד ראש הממשלה, ‏2014
7. ↑  "הממשלה אישרה: קידום נשים בשירות המדינה". *ynet*. 2014-06-08. נבדק ב-2016-12-03.
8. ↑  משרד הבריאות, מועצה לאומית לבריאות האישה, באתר משרד הבריאות, ‏2021
9. ↑  הלובי למלחמה באלימות מינית, הרצאה של ורד סוויד על מנהיגות נשים, באתר YouTube, ‏29/09/2020
10. ↑  חיים שיף, דירות קטנות, התחדשות ושכירות: זו תכנית מגורי הקשישים, באתר ביזנעס אתר הכלכלה החרדי, ‏28.11.2021
11. ↑  צוות מטה הדיור הלאומי, סיכום פעילות מטה הדיור הלאומי 2015 - 2020, באתר www.gov.il, ‏מאי 2020
12. ↑  עירית נתניה, ראשונים בעיר, באתר עיריית נתניה, ‏2018.

| ראשי עיריית נתניה |
| --- |
| 

|  |  |
| --- | --- |
| מ-1929: עובד בן עמי • מ-1957: משה שקד • מ-1959: דוד פוקס • מ-1961: עובד בן עמי • מ-1965: משה שקד •  מ-1967: אברהם בר מנחם • מ-1969: עובד בן עמי • מ-1974: אברהם בר מנחם • מ-1979: ראובן קליגלר • מ-1983: יואל אלראי •  מ-1993: צבי פולג • 1998: ורד סוויד (בפועל) • מ-1998: מרים פיירברג |  |

 |